Ofte er entreen ikke vildt stor, og derfor kan det tit være en fordel at bruge lyse farver til både vægge og møbler, så rummet fremstår større og mere åbent. Derudover er de hvide vægge og møbler med til at give ensartethed, da der ofte er farverige jakker og sko til synligt skue. Har du derimod en stor entre med flere vinduer kan du med fordel bruge mere mørke farver, til at skabe en hyggelig og varm stemning. Har du en meget lang og smal entre er et trick at male størstedelen af væggen hvid, og slutte af med 1-1,5 meter i bunden malet i en mørkere farve. Det vil medvirke til at entreen synes bredere og kortere.